# Službeni list C 65A/25.

| | ISSN 1977-1088 |
| --- | --- |
| Službeni list
  Europske unije | C 65A |
| | |
| Hrvatsko izdanje | Informacije i objave | Godište 64.25. veljače 2021. |

ISSN 1977-1088

Službeni list

Europske unije

C 65A

Hrvatsko izdanje

Informacije i objave

Godište 64.25. veljače 2021.

---

| Sadržaj | Stranica |
| --- | --- |
| | V.   Objave |
| | ADMINISTRATIVNI POSTUPCI |
| | Europska komisija |
| 2021/C 65 A/01 | Prevoditeljski centar za tijela Europske unije (Luxembourg) – Objava slobodnog radnog mjesta direktora – (Privremeno osoblje – razred AD 14) – COM/2021/20056 | 1 |

Sadržaj

Stranica

V.   Objave

ADMINISTRATIVNI POSTUPCI

Europska komisija

2021/C 65 A/01

Prevoditeljski centar za tijela Europske unije (Luxembourg) – Objava slobodnog radnog mjesta direktora – (Privremeno osoblje – razred AD 14) – COM/2021/20056

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Europska komisija

| 25.2.2021 | HR | Službeni list Europske unije | CA 65/1 |
| --- | --- | --- | --- |

25.2.2021

HR

Službeni list Europske unije

CA 65/1

---

Prevoditeljski centar za tijela Europske unije (Luxembourg)

Objava slobodnog radnog mjesta direktora

(Privremeno osoblje – razred AD 14)

COM/2021/20056

(2021/C 65 A/01)

O nama

Prevoditeljski centar za tijela Europske unije („Centar”) agencija je Europske unije (EU) sa sjedištem u Luxembourgu. Osnovan je 1994. Uredbom Vijeća (EZ) br. 2965/94 (1), koja je izmijenjena uredbama (EZ) br. 2610/95 (2) iz 1995. i (EZ) br. 1645/2003 (3) iz 2003., s ciljem pružanja prevoditeljskih usluga drugim decentraliziranim agencijama EU-a. Centar obavlja i naplaćuje te usluge na temelju sporazuma o suradnji koji potpisuje sa svakim klijentom. Danas se prevoditeljskim uslugama Centra služi 60 agencija, institucija i drugih tijela EU-a.

Drugi je zadatak Centra aktivna suradnja s ostalim prevoditeljskim službama EU-a. Cilj je te međuinstitucijske suradnje racionalizacija radnih metoda, usklađivanje postupaka i smanjenje ukupnih troškova u području prevođenja u EU-u. Centar će i sljedećih godina nastaviti s provedbom svoje strategije tehnološke preobrazbe.

Centar trenutačno zapošljava otprilike 200 ljudi i raspolaže godišnjim proračunom od oko 47 milijuna EUR.

Visokom kvalitetom usluga i snažnim vezama s klijentima Centar nastoji učinkovito pridonijeti zadovoljavanju potreba klijenata za prijevodima, uz provedbu strateškog okvira EU-a za višejezičnost. Suradnja s Centrom osigurava jedinstvenog i pouzdanog partnera koji je sposoban ponuditi niz jezičnih usluga u svim jezičnim kombinacijama EU-a.

Više informacija o Centru i njegovu radu dostupno je na adresi: http://www.cdt.europa.eu.

Opis radnog mjesta

Direktor je zakonski zastupnik Centra i odgovoran je Upravnom odboru.

Uloga i odgovornosti direktora uključuju sljedeće:

| — | upravljanje Centrom u skladu sa smjernicama i odlukama Upravnog odbora te primjenjivim zakonskim aktima |
| --- | --- |

—

upravljanje Centrom u skladu sa smjernicama i odlukama Upravnog odbora te primjenjivim zakonskim aktima

| — | izradu strategije i programâ rada Centra te izvješćivanje Upravnog odbora o njihovoj provedbi u godišnjim izvješćima o radu i drugim vrstama izvješća |
| --- | --- |

—

izradu strategije i programâ rada Centra te izvješćivanje Upravnog odbora o njihovoj provedbi u godišnjim izvješćima o radu i drugim vrstama izvješća

| — | preuzimanje opće odgovornosti za obavljanje svih poslova Centra, uključujući nadzor kvalitete njegovih sustava unutarnje kontrole i upravljanja |
| --- | --- |

—

preuzimanje opće odgovornosti za obavljanje svih poslova Centra, uključujući nadzor kvalitete njegovih sustava unutarnje kontrole i upravljanja

| — | preuzimanje opće odgovornosti za vođenje osoblja Centra i poticanje dobrog timskog duha i radne atmosfere |
| --- | --- |

—

preuzimanje opće odgovornosti za vođenje osoblja Centra i poticanje dobrog timskog duha i radne atmosfere

| — | pripremanje i izvršenje proračuna Centra te briga za učinkovito upravljanje koje je u skladu s načelima dobrog financijskog upravljanja |
| --- | --- |

—

pripremanje i izvršenje proračuna Centra te briga za učinkovito upravljanje koje je u skladu s načelima dobrog financijskog upravljanja

| — | preuzimanje opće odgovornosti za financijska pitanja Centra uključujući, među ostalim, završna izvješća i odluke o financiranju |
| --- | --- |

—

preuzimanje opće odgovornosti za financijska pitanja Centra uključujući, među ostalim, završna izvješća i odluke o financiranju

| — | provedbu tehnološke preobrazbe Centra na temelju najnovijih tehnoloških alata u području prevođenja |
| --- | --- |

—

provedbu tehnološke preobrazbe Centra na temelju najnovijih tehnoloških alata u području prevođenja

| — | zastupanje Centra u okviru međuinstitucijske i međunarodne suradnje te komunikacija s javnošću o svim pitanjima za koja je Centar nadležan. |
| --- | --- |

—

zastupanje Centra u okviru međuinstitucijske i međunarodne suradnje te komunikacija s javnošću o svim pitanjima za koja je Centar nadležan.

Traženi profil (kriteriji za odabir)

Tražimo vrhunskog, dinamičnog stručnjaka ili stručnjakinju koji ispunjavaju sljedeće kriterije za odabir:

| a) | rukovoditeljsko iskustvo, posebno:







  — | dokazana sposobnost rukovođenja velikom agencijom na strateškoj razini i na razini operativnog upravljanja |
| --- | --- | --- |

a)

rukovoditeljsko iskustvo, posebno:

—

dokazana sposobnost rukovođenja velikom agencijom na strateškoj razini i na razini operativnog upravljanja

| — | izvrsna sposobnost vođenja i motiviranja velikog tima u višekulturnom i višejezičnom okruženju |
| --- | --- |

—

izvrsna sposobnost vođenja i motiviranja velikog tima u višekulturnom i višejezičnom okruženju

| — | praktično iskustvo u upravljanju proračunskim, financijskim i ljudskim resursima u nacionalnom, europskom i/ili međunarodnom okviru |
| --- | --- |

—

praktično iskustvo u upravljanju proračunskim, financijskim i ljudskim resursima u nacionalnom, europskom i/ili međunarodnom okviru

| b) | stručno znanje i iskustvo, posebno:







  — | sposobnost interakcije i pregovaranja na najvišim razinama upravljanja u institucijama i tijelima EU-a te s državnim tijelima |
| --- | --- | --- |

b)

stručno znanje i iskustvo, posebno:

—

sposobnost interakcije i pregovaranja na najvišim razinama upravljanja u institucijama i tijelima EU-a te s državnim tijelima

| — | temeljito poznavanje institucija EU-a, njihova rada i interakcije, administrativnih i financijskih postupaka EU-a te politika EU-a i međunarodnih aktivnosti koje su relevantne za aktivnosti Centra |
| --- | --- |

—

temeljito poznavanje institucija EU-a, njihova rada i interakcije, administrativnih i financijskih postupaka EU-a te politika EU-a i međunarodnih aktivnosti koje su relevantne za aktivnosti Centra

| c) | komunikacijske vještine/vještine pregovaranja, a posebno:







  — | sposobnost učinkovitog komuniciranja s javnošću te suradnje s dionicima (europskim, međunarodnim, nacionalnim i lokalnim tijelima, međunarodnim organizacijama itd.) |
| --- | --- | --- |

c)

komunikacijske vještine/vještine pregovaranja, a posebno:

—

sposobnost učinkovitog komuniciranja s javnošću te suradnje s dionicima (europskim, međunarodnim, nacionalnim i lokalnim tijelima, međunarodnim organizacijama itd.)

| — | Izvrsne vještine pisane i usmene komunikacije te vještine pregovaranja; |
| --- | --- |

—

Izvrsne vještine pisane i usmene komunikacije te vještine pregovaranja;

| — | jedna od ključnih dužnosti direktora jest predstavljanje agencije na međunarodnim skupovima i interakcija s dionicima na međunarodnoj razini, gdje je dobro poznavanje engleskog ili francuskog jezika u govoru i pismu neophodno. Odabrani kandidat mora dobro poznavati barem jedan od tih jezika da bi odmah mogao preuzeti dužnost direktora |
| --- | --- |

—

jedna od ključnih dužnosti direktora jest predstavljanje agencije na međunarodnim skupovima i interakcija s dionicima na međunarodnoj razini, gdje je dobro poznavanje engleskog ili francuskog jezika u govoru i pismu neophodno. Odabrani kandidat mora dobro poznavati barem jedan od tih jezika da bi odmah mogao preuzeti dužnost direktora

| d) | prednosti:






  — | profesionalna poznanstva u jezičnom sektoru. |
| --- | --- | --- |

d)

prednosti:

—

profesionalna poznanstva u jezičnom sektoru.

Odabrani kandidat treba posjedovati, ili biti u mogućnosti pribaviti, valjano uvjerenje o sigurnosnoj provjeri koje je izdalo njegovo tijelo nacionalne sigurnosti. Uvjerenje o sigurnosnoj provjeri osobe administrativna je odluka koja se izdaje nakon sigurnosne provjere koju provodi nacionalno sigurnosno tijelo čijoj nadležnosti pripada osoba, u skladu s primjenjivim nacionalnim sigurnosnim zakonima i propisima, a kojom se potvrđuje da se osobi može odobriti pristup klasificiranim informacijama do određene razine. (Napominjemo da se postupak potreban za dobivanje uvjerenja o sigurnosnoj provjeri može pokrenuti isključivo na zahtjev poslodavca, a ne kandidata osobno.)

Uvjeti za sudjelovanje

U postupku odabira mogu sudjelovati samo kandidati koji na dan isteka roka za prijavu ispunjavaju sljedeće formalne uvjete:

| — | državljanstvo: kandidati moraju biti državljani jedne od država članica Europske unije. |
| --- | --- |

—

državljanstvo: kandidati moraju biti državljani jedne od država članica Europske unije.

| — | diploma visokoškolskog studija: kandidati moraju imati:






  — | diplomom potvrđen stupanj obrazovanja koji odgovara završenom visokoškolskom studiju, ako je redovito trajanje studija najmanje četiri godine, ili |
| --- | --- | --- |

—

diploma visokoškolskog studija: kandidati moraju imati:

—

diplomom potvrđen stupanj obrazovanja koji odgovara završenom visokoškolskom studiju, ako je redovito trajanje studija najmanje četiri godine, ili

| — | diplomom potvrđen stupanj obrazovanja koji odgovara završenom visokoškolskom studiju u trajanju od najmanje tri godine, uz odgovarajuće radno iskustvo od najmanje godinu dana (to jednogodišnje radno iskustvo ne ubraja se u radno iskustvo stečeno nakon završetka studija koje se traži u nastavku) |
| --- | --- |

—

diplomom potvrđen stupanj obrazovanja koji odgovara završenom visokoškolskom studiju u trajanju od najmanje tri godine, uz odgovarajuće radno iskustvo od najmanje godinu dana (to jednogodišnje radno iskustvo ne ubraja se u radno iskustvo stečeno nakon završetka studija koje se traži u nastavku)

| — | radno iskustvo: kandidati moraju imati najmanje 15 godina radnog iskustva (4) stečenog nakon završetka studija na razini za koju su osposobljeni tijekom prethodno spomenutog obrazovanja. Od navedenog radnog iskustva najmanje pet godina mora biti u području relevantnom za radno mjesto |
| --- | --- |

—

radno iskustvo: kandidati moraju imati najmanje 15 godina radnog iskustva (4) stečenog nakon završetka studija na razini za koju su osposobljeni tijekom prethodno spomenutog obrazovanja. Od navedenog radnog iskustva najmanje pet godina mora biti u području relevantnom za radno mjesto

| — | rukovoditeljsko iskustvo: najmanje 5 godina radnog iskustva nakon završetka studija mora biti stečeno na visokom rukovodećem položaju (5) |
| --- | --- |

—

rukovoditeljsko iskustvo: najmanje 5 godina radnog iskustva nakon završetka studija mora biti stečeno na visokom rukovodećem položaju (5)

| — | jezici: kandidati moraju imati temeljito znanje jednog službenog jezika EU-a (6) i zadovoljavajuće znanje još jednog službenog jezika EU-a. Zadovoljavajuće znanje tog drugog službenog jezika EU-a provjerit će komisije za odabir tijekom razgovora, među ostalim tako što intervju (djelomično) mogu voditi na tom drugom jeziku |
| --- | --- |

—

jezici: kandidati moraju imati temeljito znanje jednog službenog jezika EU-a (6) i zadovoljavajuće znanje još jednog službenog jezika EU-a. Zadovoljavajuće znanje tog drugog službenog jezika EU-a provjerit će komisije za odabir tijekom razgovora, među ostalim tako što intervju (djelomično) mogu voditi na tom drugom jeziku

| — | dobna granica: na dan isteka roka za prijavu kandidati moraju biti u mogućnosti odraditi pun petogodišnji mandat prije nego što navrše dob za umirovljenje. Za privremeno osoblje Europske unije dob za umirovljenje nastupa zadnjeg dana u mjesecu u kojem osoba navršava 66 godina (vidjeti članak 47. Uvjeta zaposlenja ostalih službenika Europske unije (7)) |
| --- | --- |

—

dobna granica: na dan isteka roka za prijavu kandidati moraju biti u mogućnosti odraditi pun petogodišnji mandat prije nego što navrše dob za umirovljenje. Za privremeno osoblje Europske unije dob za umirovljenje nastupa zadnjeg dana u mjesecu u kojem osoba navršava 66 godina (vidjeti članak 47. Uvjeta zaposlenja ostalih službenika Europske unije (7))

Osim toga, kandidati moraju imati reguliranu vojnu obvezu ako ona postoji, predočiti odgovarajuće pisane preporuke o osobinama zbog kojih su prikladni za obavljanje poslova radnog mjesta te posjedovati fizičku sposobnost za obavljanje tih poslova.

Odabir i imenovanje

Direktora imenuje Upravni odbor Centra među kandidatima iz užeg izbora koji utvrđuje Europska komisija.

Za sastavljanje užeg popisa kandidata Europska komisija organizira odabir u skladu sa svojim postupkom odabira i zapošljavanja (vidjeti Dokument o politici zapošljavanja viših dužnosnika (8)).

U okviru postupka odabira Europska komisija osniva komisiju za predodabir koja pregledava sve prijave, provjerava ispunjavaju li kandidati uvjete za sudjelovanje i na temelju navedenih kriterija za odabir izdvaja kandidate najboljeg profila, od kojih neke može pozvati na razgovor.

Na temelju rezultata intervjua komisija za predodabir donosi zaključke i predlaže kandidate za razgovor s Komisijinim savjetodavnim odborom za imenovanja. Uzimajući u obzir zaključke komisije za predodabir, taj odbor odabire kandidate koje će pozvati na intervju.

Kandidati koje Komisijin savjetodavni odbor za imenovanja odabere za intervju pozivaju se na cjelodnevno testiranje rukovoditeljskih vještina koje u centru za procjenu provode vanjski savjetnici za zapošljavanje. Na temelju rezultata intervjua i izvješća centra za procjenu Komisijin savjetodavni odbor za imenovanja sastavlja uži popis kandidata koje smatra prikladnima za radno mjesto direktora Centra.

Kandidate s tog popisa intervjuiraju član ili članovi Komisije nadležni za glavnu upravu zaduženu za odnose s Centrom (9).

Nakon tih intervjua Europska komisija sastavit će popis kandidata koji su ušli u uži izbor i proslijediti ga Upravnom odboru Centra. On može odlučiti razgovarati s kandidatima prije nego što među kandidatima iz užeg izbora Komisije imenuje direktora. Ulazak u uži izbor ne jamči imenovanje.

Kandidate se može pozvati na dodatne intervjue i/ili testiranja. Možda će morati dati i izjavu pred relevantnim odborom/odborima Europskog parlamenta.

Dok država članica ne izda uvjerenje o sigurnosnoj provjeri kandidata i dok se ne dovrši postupak sigurnosne provjere na temelju zakonski propisanog informativnog sastanka Uprave za sigurnost Europske komisije, kandidat neće moći pristupiti klasificiranim podacima EU-a sa stupnjem tajnosti CONFIDENTIEL UE/EU CONFIDENTIAL ili višim niti prisustvovati sastancima na kojima se raspravlja o takvim klasificiranim podacima EU-a.

Zbog praktičnih razloga te radi što bržeg završetka postupka odabira, što je u interesu kandidata i agencije, postupak odabira uglavnom se odvija na engleskom i/ili francuskom jeziku (10).

Jednake mogućnosti

Europska komisija i Centar primjenjuju politiku jednakih mogućnosti i nediskriminacije u skladu s člankom 1.d Pravilnika o osoblju (11).

Budući da su žene slabo zastupljene na rukovodećim položajima, njihove su prijave osobito dobrodošle.

Uvjeti zapošljavanja

Plaća i uvjeti zapošljavanja utvrđeni su u Uvjetima zapošljavanja ostalih službenika.

Uspješnog će kandidata Centar zaposliti kao člana privremenog osoblja u razredu AD 14. Odabrani kandidat raspoređuje se u 1. ili 2. stupanj navedenog razreda, ovisno o prethodnom radnom iskustvu.

Imenuje se na prvi mandat od pet godina, s mogućnošću produženja za razdoblje od najviše pet godina u skladu s osnivačkom uredbom Centra primjenjivom u vrijeme produženja.

Napominjemo da u skladu s Uvjetima zaposlenja ostalih službenika svaki novi član osoblja mora uspješno dovršiti devet mjeseci probnog rada.

Mjesto rada je Luxembourg, gdje se nalazi Centar.

Neovisnost i izjava o mogućem sukobu interesa

Prije preuzimanja dužnosti direktor je dužan potpisati izjavu kojom se obvezuje da će djelovati neovisno i u javnom interesu te prijaviti sve interese koji bi mogli dovesti u pitanje njegovu neovisnost.

Postupak prijave

Kandidati prije podnošenja prijave moraju pažljivo provjeriti ispunjavaju li sve uvjete za sudjelovanje, osobito uvjete o traženom stupnju obrazovanja, radnom iskustvu na visokom položaju i znanju jezika. Kandidati koji ne ispunjavaju neki od tih uvjeta automatski se isključuju iz postupka odabira.

Zainteresirani kandidati moraju se prijaviti na sljedećoj internetskoj stranici, a potom slijediti upute za različite faze postupka:

https://ec.europa.eu/dgs/human-resources/seniormanagementvacancies/

Kandidati moraju imati valjanu e-adresu. koja će služiti za potvrdu prijave i korespondenciju tijekom različitih faza postupka. O svakoj promjeni te adrese dužni su obavijestiti Europsku komisiju.

Kako bi dovršili postupak prijave, kandidati moraju učitati svoj životopis u PDF formatu i unijeti motivacijsko pismo (najviše 8 000 znakova). Životopis i motivacijsko pismo kandidati mogu sastaviti na bilo kojem službenom jeziku Europske unije.

Nakon podnošenja elektroničke prijave kandidati će primiti e-poruku s potvrdom da je njihova prijava registrirana. Ako kandidat ne primi e-poruku s potvrdom prijave, to znači da njegova prijava nije registrirana.

Postupak obrade prijava nije moguće pratiti putem interneta. Europska komisija izravno će obavještavati kandidate o statusu njihove prijave.

Dodatne informacije i/ili pomoć u slučaju tehničkih problema kandidati mogu zatražiti slanjem e-poruke na adresu: HR-MANAGEMENT-ONLINE@ec.europa.eu

Rok za prijavu

Rok za prijavu istječe 25. ožujka 2021. u 12 sati (podne) prema briselskom vremenu, nakon čega se više neće biti moguće prijaviti.

Kandidati moraju na vrijeme ispuniti elektroničku prijavu. Kandidatima preporučujemo da prijavu ne odgađaju do zadnjih dana prije isteka roka jer zbog povećanog prometa ili mogućih problema s internetskom vezom može doći do prekida registracijskog postupka, pa će ga morati ponoviti. Nakon isteka roka za prijavu unos podataka u elektronički obrazac više nije moguć. Zakašnjele prijave ne prihvaćaju se.

Važna obavijest za kandidate

Podsjećamo da je rad komisija za odabir tajan. Kandidati ne smiju ni izravno ni neizravno kontaktirati s članovima odborâ niti to smiju učiniti treće osobe u njihovo ime. Sve upite treba uputiti tajništvu relevantne komisije.

Zaštita osobnih podataka

Komisija jamči da se osobni podaci kandidata obrađuju na način određen Uredbom (EU) 2018/1725 Europskog parlamenta i Vijeća (12). To se osobito odnosi na povjerljivost i sigurnost takvih podataka

---

(1)  SL L 314, 7.12.1994., str. 1.

(2)  SL L 268, 10.11.1995., str. 1.

(3)  SL L 245, 29.9.2003., str. 13.

(4)  Radno iskustvo uzima se u obzir samo ako je riječ o stvarnom radnom odnosu definiranom kao stvarni, istinski rad plaćenog zaposlenika (sve vrste ugovora) ili pružatelja usluge. Rad koji se obavljao u nepunom radnom vremenu uračunava se razmjerno, na temelju potvrđenog postotka odrađenog punog radnog vremena. Rodiljni/roditeljski/posvojiteljski dopust uzima se u obzir ako je pokriven ugovorom o radu. Doktorski studij ubraja se u radno iskustvo čak i ako nije bio plaćen, ali u trajanju od najviše tri godine i pod uvjetom da je uspješno završen. Svako razdoblje uzima se u obzir samo jedanput.

(5)  Za sve godine rukovoditeljskog iskustva kandidati u životopisu moraju navesti sljedeće: 1. naziv radnog mjesta i rukovoditeljskih dužnosti koje su obavljali, 2. broj podređenih zaposlenika, 3. proračunska sredstva kojima su raspolagali, 4. broj nadređenih i podređenih hijerarhijskih razina te 5. broj rukovoditelja na svojoj razini.

(6)  https://europa.eu/european-union/about-eu/eu-languages_hr

(7)  https://eur-lex.europa.eu/legal-content/HR/TXT/PDF/?uri=CELEX:01962R0031-20210101

(8)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(9)  Osim ako je član Komisije, u skladu s Odlukom Komisije od 5. prosinca 2007. (PV(2007) 1811), tu zadaću prenio na drugog člana Komisije.

(10)  Komisija za odabir pobrinut će se da izvorni govornici tih jezika ne dobiju neprimjerenu prednost.

(11)  https://eur-lex.europa.eu/legal-content/HR/TXT/PDF/?uri=CELEX:01962R0031-20210101

(12)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).

---